CELEX: 62020TN0050
Language: ro
Date: 2020-01-29 00:00:00
Title: Cauza T-50/20: Acțiune introdusă la 29 ianuarie 2020 – PNB Banka/BCE

6.4.2020   
            
            
               RO
            
            
               Jurnalul Oficial al Uniunii Europene
            
            
               C 114/11
            
         
      Acțiune introdusă la 29 ianuarie 2020 – PNB Banka/BCE
      (Cauza T-50/20)
      (2020/C 114/10)
      Limba de procedură: engleza
      
         Părțile
      
      
         Reclamantă: PNB Banka AS (Riga, Letonia) (reprezentant: O. Behrends, avocat)
      
         Pârâtă: Banca Centrală Europeană (BCE)
      
         Concluziile
      
      Reclamanta solicită Tribunalului:
      
                  —
               
               
                  anularea deciziei BCE din 19 noiembrie 2019 prin care aceasta a respins cererea de obligare a administratorului PNB Banka să permită accesul la informațiile, personalul și resursele băncii;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv este întemeiat pe faptul că BCE a considerat în mod eronat că nu are competența de a soluționa cererea.
               
            
                  2.
               
               
                  Al doilea motiv este întemeiat pe încălcarea de către BCE a dreptului băncii la o cale de atac efectivă.
               
            
                  3.
               
               
                  Al treilea motiv este întemeiat pe faptul că decizia atacată a fost adoptată cu încălcarea dreptului băncii de a fi ascultată.
               
            
                  4.
               
               
                  Al patrulea motiv este întemeiat pe încălcarea de către BCE a dreptului băncii la o decizie motivată în mod adecvat.
               
            
                  5.
               
               
                  Al cincilea motiv este întemeiat pe încălcarea de către BCE a principiului nemo auditur întrucât numirea administratorului și interferența în reprezentarea băncii de către consiliul său de administrație în calitate de reprezentant legal al acesteia rezultă dintr-un act nelegal al BCE.